Rikunarita-ORG/Wikinium huggingface dataset:
# கேசவ பிரசாத் மௌரியா

| கேசவ பிரசாத் மௌரியா |
| --- |
| 2017ல் கேசவ பிரசாத் மௌரியா |
|  |
| 7வது துணை முதலமைச்சர், உத்தரப் பிரதேசம் |
| **பதவியில் உள்ளார்** |
| **பதவியில்**  19 மார்ச் 2017 |
| ஊரக வளர்ச்சி அமைச்சர் |
| **பதவியில் உள்ளார்** |
| **பதவியில்**  25 மார்ச் 2022 |
| பொதுத்துறை அமைச்சர் |
| **பதவியில்** 19 மார்ச் 2017 – 25 மார்ச் 2022 |
| உணவுப் பதப்படுத்தும் தொழில்கள் அமைச்சர் |
| **பதவியில் உள்ளார்** |
| **பதவியில்**  19 மார்ச் 2017 |
| சட்ட மேலவை உறுப்பினர் |
| **பதவியில் உள்ளார்** |
| **பதவியில்**  9 செப்டம்பர் 2017 |
| தலைவர், உத்தரப் பிரதேச மாநில பாரதிய ஜனதா கட்சி தலைவர் |
| **பதவியில்** 8 ஏப்ரல் 2016 – 31 ஆகஸ்டு 2017 |
| நாடாளுமன்ற மக்களவை உறுப்பினர் |
| **பதவியில்** 26 மே 2014 – 21 செப்டம்பர் 2017 |
| தொகுதி | புல்பூர் மக்களவை தொகுதி |
| உத்தரப் பிரதேச சட்டமன்ற உறுப்பினர் |
| **பதவியில்** 2012–2014 |
| தொகுதி | சிரத்து சட்டமன்றத் தொகுதி |
|  |
| தனிப்பட்ட விவரங்கள் |
| பிறப்பு | 7 மே 1969 (1969-05-07) சிராத்து, கௌசாம்பி மாவட்டம், உத்தரப் பிரதேசம், இந்தியா |
| அரசியல் கட்சி | பாரதிய ஜனதா கட்சி |
| வாழிடம் | பிரயாகை, உத்தரப் பிரதேசம் |
| கல்வி | இளங்கலை பட்டப் படிப்பு |
| பணி | வணிகர், அரசியல்வாதி |
| இணையத்தளம் | keshavprasadmaurya.com |
| 17 டிசம்பர்,, 2016மூலம்:  |

**கேசவ பிரசாத் மௌரியா** (*Keshav Prasad Maurya*) (பிறப்பு: 7 மே 1969), இந்தியாவின் உத்தரப் பிரதேச மாநிலத்தில் துணை முதலமைச்சராக உள்ளார். இவர் பாரதிய ஜனதா கட்சியின் அரசியல்வாதியும், வணிகரும் ஆவர்.

## அரசியல்

இளமையில் இவர் ராஷ்டிரிய சுயம் சேவாக் சங்கத்தில் தொடர்புடையவராக இருந்தார். மேலும் ராம ஜென்ம பூமி இயக்கத்தில் பங்கு கொண்டார். பாரதிய ஜனதா கட்சியின் இதர பிற்படுத்தப்பட்ட வகுப்பினர் அணி மற்றும் விவசாயிகள் அணியின் ஒருங்கிணைப்பாளராக பணியாற்றினார். 2012ல் உத்தரப் பிரதேச சட்டமன்ற உறுப்பினராக தேர்வு செய்யப்பட்டார். 2014ல் புல்பூர் மக்களவைத் தொகுதியிலிருந்து நாடாளுமன்ற மக்களவைக்கு தேர்வு செய்யப்பட்டார். ஏப்ரல் 2016ல் உத்தரப் பிரதேச மாநில பாரதிய ஜனதா கட்சி தலைவராக நியமிக்கப்பட்டார். 2017 உத்தரப் பிரதேச சட்டமன்றத் தேர்தலில் சிராத்து சட்டமன்றத் தொகுதியிலிருந்து வெற்றி பெற்ற கேசவ பிரசாத் மௌரியா 18 மார்ச் 2017 அன்று துணை முதலமைச்சராக தேர்வு செய்யப்பட்டார்.
9 செப்டம்பர் 2017 முதல் இவர் உத்தரப் பிரதேச சட்ட மேலவை உறுப்பினராக உள்ளார்.

## மேற்கோள்கள்
# சிவாலிக் மலை

சிவாலிக் மலைப்பகுதி
**சிவாலிக் மலை** (Sivalik hills) இமயமலையின் வெளிப்பகுதியில் அமைந்துள்ள மலைத் தொடர் ஆகும். இது பழங்காலத்தில் *மனாக் பிரபாத்* எனும் பெயரால் அழைக்கப்பட்டது. சிவாலிக் என்பதற்கு சிவனின் கூரை (tresses of Shiva) என்று பொருள். இம்மலைத்தொடரானது சிந்து ஆற்றுப் பகுதியிலிருந்து பிரம்மபுத்திரா நதி வரை 2,400 கிலோமீட்டர்கள் நீளத்திற்குப் பரவியுள்ளது. இம்மலைத்தொடரினிடையே அசாம் பகுதியில் *தீஸ்டா*வுக்கும் *ராய்ராக்*கும் இடையே 90 கிலோமீட்டர்கள் நீளத்திற்கு இடைவெளி உள்ளது. இம்மலைத் தொடரானது 10 முதல் 50 கிலோமீட்டர்கள் அகலம் உடையது. கடல் மட்டத்திலிருந்து 1,500 மீட்டர்கள் முதல் 2,000 மீட்டர்கள் உயரமுடையது.

## புகைப்படங்கள்

*
*

## இவற்றையும் காண்க

* மகாபாரத மலைத்தொடர்
* பெரும் இமயமலை
* இந்து குஃசு

## மேற்கோள்கள்

## வெளி இணைப்புகள்

* *பிரிட்டானியா* கலைக் களஞ்சியம் பரணிடப்பட்டது 2013-06-21 at the வந்தவழி இயந்திரம்
* சிவாலிக் மலை
# உத்தரப் பிரதேச கௌரவ விருது

| உத்தரப் பிரதேச கௌரவ விருது Uttar Pradesh Gaurav Samman |
| --- |
| விருது வழங்குவதற்கான காரணம் | தேசிய அல்லது பன்னாட்டு அளவில் முக்கியத்துவம் வாய்ந்த ஒரு துறையில் சிறந்து விளங்குதல் |
| இதை வழங்குவோர் | உத்தரப் பிரதேச அரசாங்கம் |
| தேதி | 24 சனவரி |
| நாடு | இந்தியா |
| வழங்குபவர் | உத்தரப் பிரதேச அரசாங்கம் |
| முன்பு அழைக்கப்பட்டது பெயர் | இயாசு பாரதி |

**உத்தரப் பிரதேச கௌரவ விருது** (*Uttar Pradesh Gaurav Samman*) என்பது இந்தியாவின் உத்தரப் பிரதேச மாநிலத்தில் மாநில அரசால் வழங்கப்படும் ஒரு குடிமை விருது ஆகும். உத்தரப் பிரதேச கௌரவ சம்மான், உ.பி. கௌரவ் சம்மான் என்ற பெயர்களாலும் அறியப்படுகிறது. பெறுநர்களுக்கு ஒரு பாராட்டுச் சான்றிதழ், பித்தளையில் செய்யப்பட்ட ஒரு மாநில சின்னம் மற்றும் ரொக்கப் பரிசு வழங்கப்படுகிறது.

## வரலாறு.

இந்த விருது 2021 ஆம் ஆண்டில் அறிவிக்கப்பட்டது. 2022-23 ஆம் ஆண்டிற்கான பரிந்துரைகள் கோரப்பட்டன. எனினும், அந்த ஆண்டு எந்த விருதும் வழங்கப்படவில்லை. 2023 ஆம் ஆண்டு நவம்பர் பரிந்துரைகளுக்கான காலக்கெடுவாக 2023-24 ஆண்டிற்கான பரிந்துரைகள் மீண்டும் கோரப்பட்டன. சனவரி மாதம் 24 ஆம் தேதி அனுசரிக்கப்பட்ட உத்தரப் பிரதேச தினத்தன்று நவீன் திவாரி மற்றும் ரிது கரிதால் ஆகியோருக்கு கௌரவ விருது வழங்கப்பட்டது, விருதுகளை மாநில முதல்வர் யோகி ஆதித்யநாத்து வழங்கினார். விருது பெற்றவர்களுக்கு ஒரு பாராட்டு, பித்தளையில் செய்யப்பட்ட மாநில சின்னம் மற்றும் தலா 11 லட்சம் ரூபாய் (13,000 அமெரிக்க டாலர்) ரொக்கப் பரிசு வழங்கப்பட்டது.

## விருது பிரிவுகள்

உத்தரப் பிரதேச கௌரவ விருது பின்வரும் பிரிவுகளில் வழங்கப்படுகிறதுஃ

* கலை மற்றும் கலாச்சாரம்
* சமூக சேவை
* விவசாயம்
* தொழில் முனைவோர்
* பிற துறைகள்

## குறிப்பிடத்தக்க பெறுநர்கள்

| ஆண்டு | பெயர் | படம் | தொழில் மற்றும் பதவி | விளக்கம் |
| --- | --- | --- | --- | --- |
| 2023-24 | நவீன் திவாரி | உத்தரப்பிரதேச முதல்வர் யோகி ஆதித்யநாத்திடம் இருந்து கவுரவ் சம்மனை நவீன் திவாரி பெற்றுக்கொண்டார் | **தொழில் முனைவர்**
நிறுவனர் மற்றும் தலைமை நிர்வாக அதிகாரி, இன்மோபி குழுமம்  | இந்தியாவின் முதல் யூனிகார்னை நிறுவி, கிளான்சில் மற்றொரு யூனிகார்ன் நிறுவனத்தை நிறுவினார். |
| 2023-24 | டாக்டர் ரிது கரிதால் | உ. பி. தினத்தன்று முதலமைச்சர் யோகி ஆதித்யநாத்திடமிருந்து உ. பி கவுரவ் சம்மனை டாக்டர் ரிது ஏற்றுக்கொண்டார் | **விஞ்ஞானி**
இந்திய விண்வெளி ஆராய்ச்சி அமைப்பு (இசுரோ) | சந்திரயான் திட்டத்தில் 'நிலவுத் திட்டத்தின் திட்ட இயக்குநராக ஆற்றிய பங்கிற்காக.  |

## மேற்கோள்கள்
# நிதி ஆயோக்

| துறை மேலோட்டம் |
| --- |
| அமைப்பு | 1 சனவரி 2015 (2015-01-01) |
| முன்னிருந்த | * திட்டக் குழு
 |
| ஆட்சி எல்லை | இந்திய அரசு |
| தலைமையகம் | புது டெல்லி |
| அமைப்பு தலைமைகள் | * நரேந்திர மோடி, தலைவர்
* சுமன் பெர்ரி, துணை தலைவர்
* பிபேக் தீப்ராய், உறுப்பினர்
* விகே. சரசுவத், உறுப்பினர்
* ரமேசு சந்த், உறுப்பினர்
* வினோத் பவுல், உறுப்பினர்
* அமிதாப் கந்த், சி இ ஒ
* தினேஷ் ஆரோரா, இயக்குநர்
 |
| மூல அமைப்பு | இந்திய அரசு |
| வலைத்தளம் | www.niti.gov.in |

**நிதி ஆயோக்** (NITI Aayog) என்பது இந்தியாவின் மத்திய திட்டக்குழுவுக்கு மாற்றாக அமைக்கப்பட்டுள்ள ஒரு குழுவாகும். இதில் *நிதி* என்பது, (NITI - National Institution for Transforming India) ஆகும். இது 2015, சனவரி மாதம் 1ஆம் தேதியிலிருந்து செயல்படத் துவங்கியுள்ளது. இதன் தற்போதைய துணைத் தலைவராக சுமன் பெரி உள்ளார். நிதி ஆயோக் மூலம் விக்சித் பாரத் திட்டத்தை நடைமுறைப்படுத்தி, 2047 ஆம் ஆண்டிற்குள் இந்தியாவை ஒரு வளர்ந்த நாடாக மாற்ற இந்திய அரசு திட்டமிட்டுள்ளது.
விக்சித் பாரத் 2047

## வரலாறு

இந்திய நாடு சுதந்திரம் அடைந்த பிறகு மாநிலங்களில் வளர்ச்சித் திட்டங்களுக்கு நிதி ஒதுக்குவது தொடர்பாக 1950 ஆம் ஆண்டு மார்ச் மாதம் 15 ஆம் தேதி மத்திய திட்டக்குழு ஏற்படுத்தப்பட்டது. இந்தத் திட்டக் குழுவின் முதல் தலைவராக அப்போதைய பிரதமர் நேரு இருந்தார். இந்நிலையில் 2014 ஆம் ஆண்டு சுதந்திர தின உரையின்போது பிரதமர் நரேந்திர மோடி தலைமையிலான பாரதிய ஜனதா அரசு மத்திய திட்டக் குழுவை கலைத்துவிட்டு, மாநிலங்களுக்கு முக்கியத்துவம் அளிக்கும் வகையில் புதிய குழு அமைக்கப்படும் என அறிவித்தார். இதன்படி 2015, சனவரி 1 ஆம் தேதி திட்டக் குழுவுக்குப் பதிலாக நிதி ஆயோக் என்ற புதிய அமைப்பு மத்திய அரசால் உருவாக்கப்பட்டது.

## நிதி ஆயோக் அமைப்பு

இந்த அமைப்பின் தலைவராகப் பிரதமர் செயல்படுவார். துணைத் தலைவர் மற்றும் ஐந்து நிரந்தர உறுப்பினர்களும் பிரதமரால் நியமிக்கப்படுவார்கள்.

## செயல்பாடுகள்

* தேசிய வளர்ச்சி கொள்கைகளை பரிந்துரைகள் செய்வது

## வெளியீடுகள்

நிதி ஆயோக் நீராதாரம், சுகாதாரம், எளிதாக வர்த்தகம் செய்தல் உள்பட பல்வேறு வகைகளில் மாநிலங்களின் செயல்பாடுகள் பற்றி ஆய்வு செய்து வரிசைப்படுத்தி அறிக்கை வெளியிடுகிறது.

### பள்ளி கல்வி தரக் குறியீடு,2019

பள்ளி கல்வி தரக் குறியீடு 2019 ஆம் ஆண்டு வெளியிடப்பட்டது .உலக வங்கி பிரதிநிதிகள், கல்வியாளர்கள்கொண்ட குழு 2015-16, 2016-2017 ஆம் ஆண்டுகளை அடிப்படையாகக் கொண்டு இந்த ஆய்வு நடத்தப்பட்டது.

#### அளவுருக்கள்

* மாணவர்களின் தேர்ச்சி விகிதம்,
* பள்ளி சேர்க்கை,
* பங்களிப்பு,
* உள்கட்டமைப்பு,
* ஆசிரியர்கள் வசதி,
* நிர்வாக நடவடிக்கைகள்

என பலவகையிலும் சேர்த்து இந்த கணக்கெடுப்பு நடத்தப்பட்டுள்ளது.

#### வரிசைப்படுத்தும் முறை

இதற்காக பெரிய மாநிலங்கள், சிறிய மாநிலங்கள், யூனியன் பிரதேசங்கள் என 3 வகையாக பிரித்து வரிசைப்படுத்தி உள்ளது.

#### தர வரிசை

மொத்தம் உள்ள 20 பெரிய மாநிலங்களில் ஒட்டுமொத்த செயல்பாட்டில் கேரளா முதலிடத்தில் உள்ளது. கேரளாவின் பள்ளி கல்வித்தரம் 76.6 சதவீதமாக உள்ளது.அதனைத் தொடர்ந்து ராஜஸ்தான் 72.8 சதவீதம், கர்நாடகம் 69.5 சதவீதம், குஜராத் 61.9 சதவீதம், அசாம் 60.29 சதவீதம், மராட்டியம் 57.43 சதவீதம், தமிழ்நாடு 56.37 சதவீதம் என உள்ளன. இதில் தமிழ்நாடு 7 வது இடத்தில் உள்ளது. மிகவும் குறைவாக உத்தரபிரதேசம் 36.4 சதவீதமாக உள்ளது.

## மேற்கோள்கள்

## வெளியிணைப்புகள்

* நிதி ஆயோக் வலைத்தளம்
# மட்டத்திலா அணை

| மட்டத்திலா அணை |
| --- |
|  |
| உத்தரப் பிரதேசம்-இல் மட்டத்திலா அணையின் அமைவிடம்வரைபடத்தைக் காட்டுக: உத்தரப் பிரதேசம்மட்டத்திலா அணை (இந்தியா)வரைபடத்தைக் காட்டுக: இந்தியா |
| புவியியல் ஆள்கூற்று | ﻿ / ﻿ |
| திறந்தது | 1958 |
| அணையும் வழிகாலும் |
| தடுக்கப்படும் ஆறு | பேட்வா ஆறு |
| நீளம் | 6,300 மீ |
| நீர்த்தேக்கம் |
| உருவாக்கும் நீர்த்தேக்கம் | மட்டத்திலா நீர்த்தேக்கம் |
| மட்டத்திலா மின்நிலையம் |
| பணியமர்த்தம் | 1965 |
| சுழலிகள் | 3×11மெ.வா. |
| நிறுவப்பட்ட திறன் | 33 மெ.வா. |

**மட்டத்திலா அணை** (*Matatila Dam*) என்பது இந்தியாவின் உத்தரப் பிரதேசத்தின் லலித்பூர் மாவட்டத்தில் உள்ள ஒரு அணையாகும், இது 1958-ல் பேட்வா ஆற்றின் மீது கட்டப்பட்டது. இது தியோகரில் இருந்து 93 கி.மீ. தொலைவில் அமைந்துள்ளது. இந்த மண் அணை 35 மீ உயரம் கொண்டது. இதன் நீர்ப்பிடிப்பு பகுதி சுமார் 20 சதுர கி.மீ. ஆகும். இதனுடைய அதிகபட்ச சேமிப்பு திறன் 1132 மில்லியன் கன மீட்டர் ஆகும்.

இந்த அணை சுற்றுலாப் பயணிகளிடையே பிரபலமானது. நீர் விளையாட்டு வசதிகள் இங்கு உள்ளன. இது ஜான்சி மற்றும் பாபினாவினை இணைக்கிறது.

இதன் அருகிலுள்ள தொடருந்து நிலையங்கள்: மட்டத்திலா, தல்பஹத் ( 10 கி.மீ.) மற்றும் லலித்பூர் (40 கி.மீ.).

## மேற்கோள்கள்
# சமசுபூர் பறவைகள் சரணாலயம்

**சமசுபூர் பறவைகள் சரணாலயம்** (Samaspur Bird Sanctuary) இந்தியாவின் உத்தரப் பிரதேசம் மாநிலத்திலுள்ள இரே பரேலி மாவட்டத்தில் அமைந்துள்ளது. சாலோன் தாலுகாவிலுள்ள இச்சரணாலயம் லக்னோ-வாரணாசி நெடுஞ்சாலையில் லக்னோவிலிருந்து 122 கிலோமீட்டர் தொலைவில் அமைந்துள்ளது. இது 1987 ஆம் ஆண்டு சுமார் 780 எக்டேர் நிலப்பரப்பில் சமசுபூர் சரணாலயம் நிறுவப்பட்டது. உஞ்சாகர் இரயில் நிலையமும் பர்சட்கஞ்சு விமானநிலையமும் சரணாலயத்திற்கு அருகில் உள்ள போக்குவரத்து வசதிகளாகும். நவம்பர் மாதம் முதல் மார்ச் மாதம் வரை இந்த இடத்தைப் பார்வையிட சிறந்த நேரமாகும் . சுமார் 250 வகைக்கும் மேற்பட்ட பறவைகளை இங்கு காணலாம். இங்கு வருகைதரும் சில பறவைகள் 5000 கிலோமீட்டர்களுக்கும் அதிகமான தொலைவிலிருந்து பறந்து வருகின்றன. சாம்பல் நிற வாத்து, Pintail, கிளுவை, ஐரோப்பிய நாமத்தலை பறவை, ஆண்டி வாத்து, சிவப்புத்தாரா, செண்டு வாத்து, சிறிய சீழ்க்கைச்சிரவி, புள்ளி மூக்கு வாத்து, கரண்டிவாயன், மீன் கொத்தி, பிணந்தின்னிக் கழுகு போன்றவை சில எடுத்துக்காட்டுகளாகும் மேலும் 12 வகையான மீன்களும் சமசுபூர் ஏரியில் காணப்படுகின்றன.

## மேற்கோள்கள்

## புற இணைப்புகள்

* www.india9.com/i9show/Samaspur-Bird-Sanctuary-23359.htm
# இந்தியாவில் பாதுகாக்கப்படும் இடங்கள்

**இந்தியாவில் பாதுகாக்கப்படும் இடங்கள்** (*Protected areas of India*) 2004 ஆம் ஆண்டு மே மாத கணக்குப்படி சுமார் 1,56,700 சதுர கிலோமீற்றர்கள் இருப்பதாகக் கூறப்படுகிறது. இது இந்தியாவின் மொத்த நிலப்பரப்பில் 40% ஆகும்.

## வகைப்பாடு

பன்னாட்டு இயற்கைப் பாதுகாப்புச் சங்கத்தின் வழிகாட்டலின்படி இந்தியாவில் பாதுகாக்கப்படும் இடங்களில் சில:

* தேசிய பூங்காக்கள்
* வனவிலங்குகள் காப்பகங்கள்இந்தியச் சரணாலயங்கள்
* உயிர்க்கோள மண்டலங்கள் (Biosphere Reserves)
* தனிமைப்படுத்தப்பட்ட காடுகள் (Reserve forest)
* பாதுகாப்பு இருப்புக்கள் (Conservation reserves and community reserves]]
* தனியார் பாதுகாக்கப்பட்ட பகுதி (Private protected area)
* அரசு பாதுகாக்கப்பட்ட பகுதி (Conservation Areas)

## தேசியப் பூங்காக்கள்

ஐயூசிஎன் வகைப்பாடு இரண்டு : இந்தியாவில் முதன் முதலில் 1936 ஆம் ஆண்டு தற்போதைய உத்தராகண்டம் மாநிலத்தில் ஜிம் கார்பெட் தேசியப் பூங்கா தான் ஏற்படுத்தப்பட்டது. இதன் பழைய பெயர் ஹேய்லே தேசியப் பூங்கா என அழைக்கப்பட்டது. இதன் பின்னர் 1970 ஆண்டுகளில் மேலும் 5 தேசியப் பூங்காக்கள் உருவாக்கப்பட்டது. தற்போது இந்தியாவில் **120 தேசியப் பூங்காக்கள்** உள்ளன. இவற்றின் மொத்த நிலப்பரப்பு 39,919 km²(15,413 sq mi) ஆகும். அதே வேளையில் இந்தியாவின் மொத்த நிலப்பரபில் இது 1.21% மட்டுமே ஆகும். இக்காடுகளில் பல்வகைப்பட்ட விலங்குகள் மற்றும் பறவைகள் வசிக்கின்றன.

## வனவிலங்குகள் காப்பகம்

ஐயூசிஎன் வகைப்பாடு நான்கு : இந்தியாவில் 500 விலங்குகள் காப்பகம் உள்ளது. இவற்றுள் 48 புலிகள் காப்பகமும் அடங்கும். தற்போது உத்தராகண்ட் மாநிலத்தில் ராஜாஜி தேசியப் பூங்கா உருவாக்கப்பட்டது.

## உயிர்க்கோள இருப்புக்கள்

ஐயூசிஎன் வகைப்பாடு ஐந்து : இந்திய அரசு இயற்கை வாழிடங்கள் கெடாது பேணும்
பொருட்டு இதுவரை 18 இடங்களில் உயிர்க்கோள மண்டலங்களை ஏற்படுத்தியுள்ளது.

## தேர்ந்தெடுத்து பாதுகாக்கப்படும் காடுகள்

ஐயூசிஎன் வகைப்பாடு நான்கு : இவை மேய்ச்சல் (grazing), வேட்டையாடுதல் மற்றும் மரம் வெட்டும் வேலைக்கும் ஒதுக்கப்பட்டுள்ள இடங்கள் ஆகும். இந்த இடங்களில் அப்பகுதிகளில் நீண்ட நாட்களாக வாழும் மலைவாழ் உறுப்பினர்கள் மட்டுமே உள்நுழைய முடியும்.

## பாதுகாப்பு மற்றும் சமூக இருப்புக்கள்

ஐயூசிஎன் வகைப்பாடு ஐந்து மற்றும் ஆறு : இப்பகுதிகளில் வனவிலங்கு நடமாட்டம் (Wildlife corridor) அதிகம் உள்ளவையும், பல்லுயிர் பெருக்கத்திற்கு ஏற்ற இடைப்பட்ட மண்டலப்பகுதியாகவும் (Buffer zone) அமையப்பெற்ற இடமாகும்.

## கிராம பஞ்சாயத்திற்கு உட்பட்ட காடுகள்

ஐயூசிஎன் வகைப்பாடு ஆறு : இவ்வகையான பகுதிகளில் பேண்தகுநிலையில் விலங்குகள், தாவரவளம் போன்றவை அவற்றின் வாழ்விடத்திற்கேற்ப கிராம பஞ்சாயத்தார் பாதுகாக்கின்றனர்.

## தனியாரால் பாதுகாக்கப்படும் பகுதிகள்

 (Private protected areas of India)

இந்த மாதரியான இடங்களை தனியாரோ, அல்லது அரசில் பதிவு செய்துள்ள அமைப்புகளோ பாதுகாக்கும் பொறுப்பை ஏற்றுக்கொள்கிறது.

## பாதுகாப்பு பகுதிகள்

இவை தனியாரின் இடங்கள் மற்றும் அரசின் தனிப்பட்ட இடங்களை இந்திய அரசு பாதுகாகும் பகுதிளைக் குறிக்கும்.

## மேலும் பார்க்க

* இந்திய விலங்கியல் பூங்காக்களின் பட்டியல்

## மேற்கோள்கள்
# அனுமார் கோயில், அயோத்தி

| அனுமார் கோயில், அயோத்தி |
| --- |
| அமைவிடம் |
| **நாடு**: | அயோத்தி, உத்தரப் பிரதேசம், இந்தியா |
| கோயில் தகவல்கள் |

**அனுமார் கர்ஹி** அல்லது **அனுமார் இல்லம்** (**Hanuman Garhi**) இந்தியாவின் உத்தரப் பிரதேச மாநிலத்தின் அயோத்தி மாவட்டத்தின் நிர்வாகத் தலைமையிடமான அயோத்தி நகரத்தில் உள்ள 10-ஆம் நூற்றான்டுக் கோயில் ஆகும். அயோத்தி நகரத்தின் நடுவில் அமைந்த இந்த அனுமார் கோயில் 76 படிக்கட்டுகள் கொண்டது. இக்கோயிலில் அனுமார் குழந்தை வடிவில், தன் அன்னை அஞ்சனையின் மடியில் அமர்ந்து காட்சி தருகிறார்.

ராம ஜென்ம பூமியில் உள்ள இராமர் கோயிலுக்குச் செல்பவர்கள், முதலில் இந்த கோயிலில் குடிகொண்டுள்ள அனுமாரை வழிபட்ட பிறகே இராமரை வழிபடச் செல்லவேன்டும் என்பது இங்குள்ள மக்களின் நம்பிக்கை ஆகும். 5 ஆகஸ்டு 2020 அன்று ராம ஜென்ம பூமியில் உள்ள இராமர் கோயில் அடிக்கல் நாட்டு விழாவுக்கு இந்தியப் பிரதமர் நரேந்திர மோடி அயோத்திக்கு சென்ற போது, முதலில் இந்த அனுமார் கோயிலுக்கு சென்று வழிபட்டார்.

## தொன்ம வரலாறு

இராவணனை வென்று இராமர், சீதையுடன் திரும்பிய பின்னர் அனுமான் அயோத்திலேயே வாழ்ந்து வந்தார். அனுமார் வாழ்ந்த இந்த இடத்தில் கிபி 10-ஆம் நூற்றாண்டில் கோயில் எழுப்பப்பட்டது. எனவே இக்கோயிலுக்கு அனுமார் இல்லம் பொருள் படியாக, இந்தியில் அனுமன் கர்கி அழைக்கப்படுகிறது.

## வரலாறு

இக்கோயில் வாயு மைந்தன் அனுமார், தன் அன்னை அஞ்சனையின் மடியில் அமர்ந்தவாறு காட்சி அளிக்கிறார். இந்த அனுமார் கோயில் ராம ஜென்ம பூமி அருகில் உள்ளது. 1855-இல் இக்கோயிலை இசுலாமியர்கள் இடிக்க முயற்சி செய்த போது அயோத்தி நவாப் தலையிட்டு காத்தார்.

## விழாக்கள்

* ஹனுமான் ஜெயந்தி

## மேற்கோள்கள்

## வெளி இணைப்புகள்

* Hanumangarhi Temple Ayodhya – The Divine India
# துளசி மானச கோயில்

**துளசி மானஸ் மந்திர்** (இந்தி: तुलसी मानस मंदिर) (a.k.a. Tulsi Manas Mandir) இந்துக் கடவுளான இராமனுக்கு அர்பணிக்கப்பட்ட கோயிலாகும். இக்கோயில் வாரணாசி நகரத்தில் அமைந்துள்ளது.

துளசிதாசர் (1532–1623 இயற்றிய ராமசரிதமானஸ் எனும் இராமாயண காவியத்தை இக்கோயில் தற்போது அமைந்த இடத்தில் 16வது நூற்றாண்டில் இந்தி மொழியின் வட்டார வழக்கான அவதி மொழியில் எழுதினார்.அவதி மொழியில் எழுதப்பட்ட இராமாயணத்திற்கு துளசி சரித மானஸ் பெயரிடப்பட்டது.

1964-இல் பிர்லா குடும்பத்தினர் வாரணாசியில் துளசிதாசர் இராமாயண காவியம் எழுதிய அதே இடத்தில் துளசி சரித மானஸ் கோயிலை எழுப்பினர்.

## அமைவிடம்

வாரணாசி நகரத்தில் அமைந்த துளசி மானஸ் கோயில், சங்கட் மோச்சன் சாலையிலிருந்து 250 மீட்டர் தொலைவிலும், துர்கா குண்டிலிருந்து 700 மீட்டர் தொலைவிலும், பனாரஸ் இந்து பல்கலைக்கழகத்திலிருந்து வடக்கே 1.3 கிலோ மீட்டர் தொலைவிலும் அமைந்துள்ளது.

## மேற்கோள்கள்
# மதர் இந்தியா

| *மதர் இந்தியா* |
| --- |
|  |
| இயக்கம் | மெஹ்பூப் கான் |
| கதை | வஜகத் மிஷ்ரா S. அலி ரசா |
| இசை | நௌசாத் |
| நடிப்பு | நர்கிஸ் சுனில் டட் ராஜேந்திர குமார் ராஜ் குமார் |
| ஒளிப்பதிவு | பரடூன் A. இரானி |
| படத்தொகுப்பு | சம்சுடின் கட்ரி |
| வெளியீடு | 1957 |
| ஓட்டம் | 172 நிமிடங்கள் |
| நாடு | இந்தியா |
| மொழி | ஹிந்தி |

**மதர் இந்தியா**(**இந்தியத் தாய்**) இத்திரைப்படம் 1957 ஆம் ஆண்டில் வெளிவந்த ஹிந்தி மொழித் திரைப்படமாகும்.மேலும் இந்திய திரைப்பட வரலாற்றில் முதல் முறையாக ஆஸ்கார் விருதிற்குப் பரிந்துரைக்கப்பட்ட இந்தியத் திரைப்படம் என்ற பெருமையைக் இத்திரைப்படம் கொண்டிருப்பது குறிப்பிடத்தக்கது.

## கதை

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.

புதிதாக திருமணமாகும் தம்பதியினர்களான ரதாவும் சாமுவும் தோட்ட வேலை பார்த்துக் கொள்ளும் தொழிலாளலர்களும் இருவரிடத்தும் மிகுந்த அன்பும் கொண்டவர்களாகவும் விளங்கினர்.ஆனால் அத்தோட்ட வேலைகளூக்கு உதவும் வகையில் அவர்கள் ஒருவனிடம் கடன் உதவி கேட்டுப் பெற்றிருந்தனர்.கடனுதவியை வழங்கியவனோ வட்டிப் பணத்தைப் பெறுவதற்குப் பதிலாக சாமுவின் நிலத்தில் பல கால்வாசியைப் பெற்றான் வஞ்சகமாக.இதனை அறியாதவர்களாக படிப்பறிவு பெற்றிராத சாமுவும் அவன் மனைவியும் பின்னைய காலங்களில் பெரும் துயருக்கு உள்ளாகின்றனர்.
சிறிது காலங்களில் கணவனை இழக்கும் ராதா தன் பிள்ளைகளைப் பட்டினிப் பசியிலிருந்து காப்பாற்றுவதற்கு துயரங்களையும் பொருட்படுத்தாது உழைக்கின்றார்.பின்னர் அவரின் இரு மகன்களும் வளர்ந்து அவரை எந்த ஒரு குறையுமின்றி வைத்திருக்கின்றனர்.இரு மகன்களில் ஒருவன் மட்டும் எதற்கும் அஞ்சாதவனாகப் பிறந்தான்.அவன் தனது தாயை மதிக்காது தம் நிலச்சொத்துக்களை அபகரித்து குடும்பத்தினை ஏமாற்றிய கடனுதவி செய்தவனை கொலை செய்கின்றான்.இதனைப் பலமுறை தடுத்தும் ராதாவால் அவளிம் இரண்டாவது மகனை நல்லவனாக உயர்த்த முடியவில்லை.திடீரென ஒரு நாள் அவன் காதலித்திருந்த பெண் வேறொருவனுக்கு மணமாகப் போவது தெரிந்து மணப்பெண்ணாக கோலம் பூண்டிருந்த பெண்ணை அலாக்காகத் தூக்கிச் சென்றான் இதனைப் பார்த்த தாயார்.அவனைத் தன் கைகளினாலேயே சுட்டு வீழ்த்துகின்றார்.
# ஹாஜி மசுதான்

| ஹாஜி மசுதான் |
| --- |
| பிறப்பு | மசுதான் ஹைதர் மிர்சா (1926-03-01)1 மார்ச்சு 1926 பனைக்குளம், இராமநாதபுரம் மாவட்டம், சென்னை மாகாணம் (தற்போதைய தமிழ்நாடு), பிரித்தானிய இந்தியா |
| இறப்பு | 9 மே 1994(1994-05-09) (அகவை 68)
 மும்பை, மஹாராஷ்டிரா, இந்தியா |
| இருப்பிடம் | மும்பை, மஹாராஷ்டிரா, இந்தியா |
| தேசியம் | இந்தியர் |
| இனம் | தமிழர் |
| பணி | திரைப்படத் தயாரிப்பாளர், திரைப்பட விநியோகிப்பாளர், திரைப்பட உருவாக்குனர், அரசியல்வாதி, கள்ளக் கடத்தல் |
| சமயம் | இசுலாம் |
| வாழ்க்கைத் துணை | சோனா |
| பிள்ளைகள் | அக்தர், நசீர், நாதிர் |

**மசுதான் ஹைதர் மிர்சா** அல்லது **ஹாஜி மசுதான்** (1926-1994) இராமநாதபுரம் மாவட்டம், மண்டபம் ஊராட்சி ஒன்றியத்தில் உள்ள பனைக்குளத்தில் பிறந்தவர் ஆவார். மும்பையில் மாஃபியா கும்பலுடன் தொடர்புடைய இவர் திரைப்படத் தயாரிப்பிலும் ஈடுபட்டார். 1926 ஆம் ஆண்டு பிறந்த இவர் தன் எட்டாவது வயதில் தனது தந்தையுடன் மும்பைக்கு குடிபெயர்ந்தார். தன் தந்தையுடன் மிதிவண்டி பழுதுபார்க்கும் கூடத்தைச் சிலகாலம் நடத்தினார். 1944ல் மும்பை துறைமுகத்தில் சுமைதூக்கும் தொழிலாளியானார். கரீம் லாலாவுடன் இணைந்து பணியாற்றி 1960களில் செல்வந்தரானார். இந்தித் திரைப்படங்களுக்கு நிதியுதவி அளித்து திரைப்படத் தயாரிப்பாளரானார்.அமிதாப் பச்சன், திலிப் குமார், ராஜ் கபூர், தர்மேந்திரா, பிரோஸ் கான், சஞ்சீவ் குமார் முதலானோருடன் நல்லுறவு கொண்டிருந்தார்.

இந்திய நெருக்கடி நிலைக் காலத்தில் சிறையிடப்பட்டார். 1984 முதல் அரசியலில் ஈடுபட்ட ஹாஜி மசுதான் 1985 ல் தலித் முசுலீம் நல்வாழ்வு மகா சங்கத்தைத் தொடங்கினார்.

அமிதாப் பச்சன் நடித்து 1975ல் வெளிவந்த *தீவார்* எனும் இந்தித் திரைப்படம் ஹாஜி மசுதானின் வாழ்க்கையை அடிப்படையாகக் கொண்டது.

## மேற்கோள்கள்

## வெளி இணைப்புகள்
# நன்கொடை

**நன்கொடை** (*Donation*) என்பது ஒருவர் அல்லது பலர் இணைந்து அல்லது நிறுவனத்தால் எந்தவொரு எதிர்பார்ப்பும் இல்லாமல், அடுத்தவருக்கு, இலவசமாக வழங்கப்படும் அன்பளிப்பு ஆகும். இது சமூகத்தில் உள்ள வறுமையை ஒழிக்கவும், நெருக்கடி காலங்களில் தேவையுள்ளோருக்கு உதவவும் வழங்கப்படுகிறது. பணம், உணவு, உடைகள், மருத்துவப் பொருட்கள் எனப் பல வடிவங்களில் கொடைகள் அளிக்கப்படுகின்றன. சமூகப் பொறுப்புணர்வையும், மனிதநேயத்தையும் வளர்க்கும் மிகச் சிறந்த கருவியாக இது செயல்படுகிறது. ஒருவரின் சிறு உதவி, மற்றொருவரின் வாழ்வில் பெரும் மாற்றத்தை ஏற்படுத்த வல்லது.

## நிதி, பொருள் கொடைகள்

நன்கொடைகளில் மிகவும் பொதுவானது, பணமாக வழங்கப்படும் நிதியுதவியாகும். உலகளாவிய பேரிடர் காலங்களில் நிவாரணப் பணிகளுக்காகவும், கல்வி ,மருத்துவ வளர்ச்சிக்காகவும், இத்தகைய நிதி பெருமளவில் திரட்டப்படுகிறது. பணத்தைத் தவிர்த்து, அன்றாடம் பயன்படக்கூடிய, மிகத்தேவையானப் பொருட்களையும் கொடையாக வழங்குவது, தொன்றுதொட்டு வரும் ஒரு சிறந்த வழக்கமாகும். பசியால் வாடுவோருக்கு உணவு, ஆதரவற்றோருக்கு ஆடைகள், ஏழை மாணவர்களுக்குத் தேவையான புத்தகங்கள் வழங்குவது, இதில் அடங்கும். பல்வேறு தொண்டு நிறுவனங்கள் இந்தப் பொருட்களைச் சேகரித்துச் சரியான பயனாளிகளிடம் பாதுகாப்பாகக் கொண்டு சேர்க்கின்றன. இச்செயல் பொருளாதார ஏற்றத்தாழ்வுகளைக் குறைக்க உதவுகிறது.

## மருத்துவக் கொடைகள்

பொருட்செல்வத்தை விட மிக உயர்ந்த கொடையாகக் கருதப்படுவது உயிரியல் கொடையாகும். இதில் குருதிக் கொடை, கண் தானம், உடல் உறுப்புத் தானம் ஆகியவை மிக முக்கியமானவையாகும். விபத்துகளில் சிக்குவோரைக் காப்பாற்றவும், தீராத நோய்களால் பாதிக்கப்பட்டவர்களுக்கு மறுவாழ்வு அளிக்கவும், இது அத்தியாவசியமாகிறது. குருதிக் கொடையானது, உலகெங்கிலும் உள்ள மருத்துவமனைகளில் நாள்தோறும் பல உயிர்களைக் காப்பாற்றுகிறது. ஒரு மனிதன் இறந்த பின்பு, அவனது உறுப்புகளைத் தானம் செய்வதன் மூலம், பலருக்குப் புதிய வாழ்வளிக்க முடியும். மருத்துவத் துறையின் மாபெரும் சாதனைகளில் இதுவும் ஒன்றாகும்.

## வரிச்சலுகைகள்

நற்பணிகளுக்கு வழங்கப்படும் கொடைகளை ஊக்குவிப்பதற்காகப் பெரும்பாலான நாடுகள், சட்டப்பூர்வமான வரிச் சலுகைகளை வழங்குகின்றன. பதிவு செய்யப்பட்ட மன்றங்களுக்கு, ஒருவரோ அல்லது நிறுவனமோ நிதி வழங்கும் போது, அவர்களின் வருமான வரியில் இருந்து, குறிப்பிட்டத் தொகை கழிக்கப்படுகிறது. இது மக்கள் அதிக அளவில் தொண்டு செய்ய, ஒரு தூண்டுகோலாக அமைகிறது. இந்தச் சலுகைகளைப் பெற, அந்த அறக்கட்டளைகள் அரசின் முறையான அங்கீகாரத்தைப் பெற்றிருக்க வேண்டும். மேலும், வரவு செலவு கணக்குகளை வெளிப்படையாகப் பராமரிப்பது கட்டாயமாகும். இதன் மூலம் கொடையாக வழங்கப்படும் பணம் சரியான நோக்கத்திற்காகப் பயன்படுத்தப்படுவது, வருமான வரி துறை மூலமாக உறுதி செய்யப்படுகிறது.

## சமூகத் தாக்கம்

நன்கொடைகள், சமூகத்தில் மாபெரும் நேர்மறையான தாக்கத்தை ஏற்படுத்துகின்றன. அரசு செய்யத் தவறிய அல்லது அரசின் உதவிகள் சென்று சேராத கடைக்கோடி மக்களுக்கும், தொண்டு நிறுவனங்கள் மூலமாக, இந்த உதவிகள் சென்று சேர்கின்றன. கல்வி மறுக்கப்பட்ட குழந்தைகளுக்குப் பள்ளிகள் கட்டுவதற்கும், நோயால் பாதிக்கப்பட்டவர்களுக்கு இலவச மருத்துவம் அளிப்பதற்கும், இந்த நிதி அரணாக நிற்கிறது. சுயநலமின்றிச் செய்யப்படும் இத்தகைய உதவிகள், மக்களிடையே உடன்பிறப்பு நெருக்கத்தையும், அன்பையும் அவர்களுக்கிடையே வளர்க்கின்றன. உலகளாவிய வறுமை ஒழிப்பு மற்றும் மனித மேம்பாட்டுச் செயல்களில் கொடைகள், மிகச் சிறந்த கருவியாகச் செயல்படுகின்றன.

## மேற்கோள்கள்